pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีร่วมพระราชพิธีบรมราชาภิเษกของสมเด็จพระจักรพรรดิแห่งญี่ปุ่น
วันอังคารที่ 22 ตุลาคม 2562
นายกรัฐมนตรีร่วมพระราชพิธีบรมราชาภิเษกของสมเด็จพระจักรพรรดิแห่งญี่ปุ่น
นายกรัฐมนตรีร่วมพระราชพิธีบรมราชาภิเษกของสมเด็จพระจักรพรรดิแห่งญี่ปุ่น
วันนี้ (22 ตุลาคม 2562) เวลา 13.00 น. ตามเวลาท้องถิ่น (เวลาที่กรุงโตเกียวเร็วกว่าเวลาที่กรุงเทพฯ 2 ชั่วโมง) พลเอก ประยุทธ์ จันทร์โอชา นายกรัฐมนตรีและภริยา เข้าร่วมงานพระราชพิธีบรมราชาภิเษกของสมเด็จ พระจักรพรรดิแห่งญี่ปุ่น (Sokuirei Seiden-no-gi: The Ceremony of the Enthronement of His Majesty the Emperor) ณ พระราชวังอิมพีเรียล
เมื่อเดินทางถึง นายกรัฐมนตรีและภริยาเข้าประจําที่นั่งในโถงกลาง (ชุนจูโนะมะ : Shunju-no-ma) นายกรัฐมนตรีญี่ปุ่น ประธานสภาผู้แทนราษฎรและประธานราชมนตรีสภาญี่ปุ่น และประธานศาลสูงสุดของญี่ปุ่น เข้าประจําที่นั่งในท้องพระโรงกลาง (เซเดนมัทสึโนะมะ : Seiden-Matsu-no-Ma) สมาชิกราชวงศ์ญี่ปุ่นเข้าประจําที่นั่งในท้องพระโรงด้านข้าง (เซเดนอูเมะโนะมะ : Seiden-Ume- no-Ma)
โดยสมเด็จพระจักรพรรดิและสมเด็จพระจักรพรรดินีแห่งญี่ปุ่นเสด็จพระราชดําเนินถึงท้องพระโรงกลาง ประทับที่บัลลังก์ดอกเบญจมาศเบื้องหลังพระวิสูตร นายกรัฐมนตรีญี่ปุ่นเข้าประจําจุดยืนหน้าพระพักตร์สมเด็จ พระจักรพรรดิแห่งญี่ปุ่น สมเด็จพระจักรพรรดิแห่งญี่ปุ่นพระราชทานพระราชดํารัส
จากนั้น นายกรัฐมนตรีญี่ปุ่นกราบบังคมทูลถวายพระพรชัยมงคล และเปล่งเสียงเฉลิมฉลองพระราชพิธีบรม
ราชาภิเษกของสมเด็จพระจักรพรรดิแห่งญี่ปุ่น “บันไซ” 3 ครั้ง สมเด็จพระจักรพรรดิและสมเด็จพระจักรพรรดินี เสด็จออกจากท้องพระโรงใหญ่ เป็นอันเสร็จพิธี
จากนั้นในเวลา 19.20 น. นายกรัฐมนตรีและภริยา เข้าร่วมงานเลี้ยงอาหารค่ําที่สมเด็จพระจักรพรรดิและ สมเด็จพระจักรพรรดินีแห่งญี่ปุ่นพระราชทานเลี้ยงอย่างเป็นทางการแก่ผู้เข้าร่วมพระราชพิธีบรมราชาภิเษกของสมเด็จพระจักรพรรดิแห่งญี่ปุ่น (Kyoen-no-gi: The Court Banquet After the Ceremony of the Enthronement) ณ พระราชวังอิมพีเรียล
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ เยี่ยมชมหมู่บ้านอุตฯ สร้างสรรค์ ชุมชนออนใต้ จ.เชียงใหม่
วันศุกร์ที่ 23 กุมภาพันธ์ 2561
รัฐมนตรีช่วย ก.อุตฯ เยี่ยมชมหมู่บ้านอุตฯ สร้างสรรค์ ชุมชนออนใต้ จ.เชียงใหม่
รัฐมนตรีช่วย ก.อุตฯ เยี่ยมชมหมู่บ้านอุตฯ สร้างสรรค์ ชุมชนออนใต้ จ.เชียงใหม่
วันนี้ (23 กุมภาพันธ์ 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เยี่ยมชมหมู่บ้านอุตสาหกรรมสร้างสรรค์ (CIV) ชุมชนออนใต้ และเข้าร่วมงานเทศกาลอาหารพื้นเมืองและดนตรีในสวน ครั้งที่ 1 "กระซิบรัก ข้างปิ่นโต" ณ สวนอาหารออนใต้ฟาร์ม อําเภอสันกําแพง จังหวัดเชียงใหม่ โดยมีนายพรเทพ การศัพท์ ผู้ตรวจราชการกระทรวงอุตสาหกรรม นางจันทรรัตน์ ปิยพัทธไชย์ อุตสาหกรรมจังหวัดเชียงใหม่ และคณะผู้บริหารกระทรวงอุตสาหกรรม ให้การต้อนรับ
รัฐบาลไทย-ข่าวทำเนียบรัฐบาล-กระทรวงดิจิทัลฯ หนุน ดีป้า เดินหน้าโครงการ “Coding Thailand : การพัฒนาเยาวชนทางด้านดิจิทัล” สอดรับยุทธศาสตร์เสริมสร้างศักยภาพคนด้วยดิจิทัล
วันอังคารที่ 8 พฤษภาคม 2561
กระทรวงดิจิทัลฯ หนุน ดีป้า เดินหน้าโครงการ “Coding Thailand : การพัฒนาเยาวชนทางด้านดิจิทัล” สอดรับยุทธศาสตร์เสริมสร้างศักยภาพคนด้วยดิจิทัล
กระทรวงดิจิทัลฯ
รมว.กระทรวงดิจิทัลฯ ลงพื้นที่ตรวจเยี่ยมโครงการ “Coding Thailand : การพัฒนาเยาวชนทางด้านดิจิทัล” โรงเรียนมัธยมมีชัยพัฒนา อ.ลําปลายมาศ จ.บุรีรัมย์ สนับสนุน “ดีป้า” ใช้ระบบ Thaicode.or.th เสริมสร้างความรู้เด็กและเยาวชน ตั้งแต่ระดับประถมศึกษาถึงอุดมศึกษาได้ใช้เวลานอกระบบการศึกษาปกติ เรียนรู้เทคโนโลยีดิจิทัลได้ทุกที่ทุกเวลา พร้อมแนะสร้างเนื้อหาบทเรียนด้านการเขียนโปรแกรมคอมพิวเตอร์ และแนวคิดการเขียนโปรแกรมเชิงทฤษฎีเป็น Video clip ฉบับการ์ตูน เพื่อสร้างความน่าสนใจแก่เด็กและเยาวชน สอดรับยุทธศาสตร์ชาติในการเพิ่มศักยภาพด้านดิจิทัลแก่ประชาชน
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม เปิดเผยถึงการลงพื้นที่ตรวจเยี่ยมการดําเนินโครงการ “Coding Thailand : การพัฒนาเยาวชนทางด้านดิจิทัล” โรงเรียนมัธยมมีชัยพัฒนา อําเภอลําปลายมาศ จังหวัดบุรีรัมย์ ซึ่งกระทรวงดิจิทัลฯได้มอบหมายให้ สํานักงานส่งเสริมเศรษฐกิจดิจิทัล (ดีป้า) หน่วยงานในสังกัดกระทรวงฯ ดําเนินการ ว่า โครงการ “Coding Thailand : การพัฒนาเยาวชนทางด้านดิจิทัล” มีวัตถุประสงค์เพื่อสร้างโปรแกรมคอมพิวเตอร์ Thaicode.or.th ซึ่งเป็นโปรแกรมย่อยในการจัดกิจกรรมส่งเสริมให้เด็กและเยาวชนสามารถใช้เวลานอกระบบการศึกษาปกติ เพื่อให้เป็นศูนย์กลางความรู้ด้านการพัฒนาโปรแกรมคอมพิวเตอร์ระบบออนไลน์ในรูปแบบสื่อการเรียนรู้ดิจิทัลที่สามารถเรียนได้ทุกที่ทุกเวลา ผสมผสานระหว่างความรู้และสื่อเพื่อความบันเทิง พร้อมสร้างเนื้อหาบทเรียนด้านการเขียนโปรแกรมคอมพิวเตอร์ และแนวคิดการเขียนโปรแกรมเชิงทฤษฎีให้กับนักเรียนในระดับประถมจนถึงมัธยม
โดย ดีป้า ได้ดําเนินการพัฒนาเยาวชนและบุคลากรไทย ให้มีทักษะความเข้าใจและสามารถใช้เทคโนโลยีดิจิทัลผ่านระบบ Thaicode.or.th จํานวน 4,890,000 คน พร้อมส่งเสริมให้เกิดช่องทางในการเผยแพร่และสร้างความตระหนักในการใช้ Coding Nation จํานวน 1 ช่องทาง ตลอดจนสร้างความตระหนักในการใช้ระบบ Thaicode.or.th ด้วยการลงพื้นที่ไปยังสถานศึกษาระดับประถมศึกษาถึงระดับอุดมศึกษา และดําเนินการกิจกรรมอื่นๆ เพื่อให้มีการเผยแพร่ข้อมูลและดําเนินกิจกรรม จํานวน 50 สถาบันทั่วประเทศ
“จากการลงพื้นที่พบว่าเยาวชนยังขาดทักษะพื้นฐานในการวิเคราะห์ แก้ปัญหา และใช้ความคิดสร้างสรรค์ ทําให้ต้องสร้างระบบการเรียนรู้ที่มีความทันสมัยเข้ากับเยาวชนมากขึ้น ควบคู่กับการพัฒนาโปรแกรมการเรียนรู้ให้มีความสนุก เยาวชนสามารถเข้าถึงได้ง่าย พร้อมจัดทําคู่มือการใช้งานในรูปแบบ Video clip ฉบับการ์ตูน เพื่อสร้างความน่าสนใจให้กับกลุ่มเยาวชน สอดรับยุทธศาสตร์ชาติ 20 ปี ในการพัฒนาและเสริมสร้างศักยภาพให้กับประชากรทั้งประเทศ นําไปสู่การพัฒนาเศรษฐกิจและสังคมด้วยเทคโนโลยีดิจิทัล” รมว.กระทรวงดิจิทัลฯ กล่าว
*********************
รัฐบาลไทย-ข่าวทำเนียบรัฐบาล-การใช้หน้ากากอนามัยซ้ำ โดยนำไปตากแดด สามารถนำมาใช้ต่อได้หรือไม่ ??
วันจันทร์ที่ 13 เมษายน 2563
การใช้หน้ากากอนามัยซ้ํา โดยนําไปตากแดด สามารถนํามาใช้ต่อได้หรือไม่ ??
ใช้ต่อได้ไหมนะ
Q : การใช้หน้ากากอนามัยซ้ํา โดยนําไปตากแดด สามารถนํามาใช้ต่อได้หรือไม่ ??
A : หากเป็นหน้ากากอนามัยแบบผ้าสามารถนํามาซักแล้วใช้ซ้ําได้ แต่ถ้าเป็นหน้ากากอนามัยแบบกระดาษ หน้ากากอนามัยแบบคาร์บอน หน้ากากอนามัย N95 ซึ่งออกแบบมาสําหรับใช้แล้วทิ้ง ควรเปลี่ยนใหม่ทุกวัน ทั้งนี้ขณะนี้ยังไม่พบข้อมูลวิจัย ที่ยืนยันได้ว่าการใช้หน้ากากที่ใช้แล้วไปตากแดด จะทําให้ปลอดภัยจากการติดเชื้อไวรัสฯ แต่อย่างใด
รัฐบาลไทย-ข่าวทำเนียบรัฐบาล-กระทรวงยุติธรรม ผนึกกำลังร่วม ๗ หน่วยงาน ลงนามบันทึกความร่วมมือ เพื่อให้ประชาชนเข้าถึงงานบริการพื้นฐานของรัฐ
วันอังคารที่ 10 กรกฎาคม 2561
กระทรวงยุติธรรม ผนึกกําลังร่วม ๗ หน่วยงาน ลงนามบันทึกความร่วมมือ เพื่อให้ประชาชนเข้าถึงงานบริการพื้นฐานของรัฐ
กระทรวงยุติธรรม ผนึกกําลังร่วม ๗ หน่วยงาน ลงนามบันทึกความร่วมมือ
เพื่อให้ประชาชนเข้าถึงงานบริการพื้นฐานของรัฐ
ในวันอังคารที่ ๑๐ กรกฎาคม ๒๕๖๑ เวลา ๑๔.๓๐ น. ณ ตึกสันติไมตรี ทําเนียบรัฐบาล
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธาน
ในพิธีลงนามบันทึกข้อตกลงการบูรณาการความร่วมมือเพื่อให้ความช่วยเหลือประชาชนให้เข้าถึงบริการของรัฐ
ระหว่าง ๘ หน่วยงาน ได้แก่ กระทรวงยุติธรรม กระทรวงการพัฒนาสังคมและความมั่นคงของมนุษย์ กระทรวงดิจิทัลเพื่อเศรษฐกิจและสังคม กระทรวงมหาดไทย กระทรวงแรงงาน กระทรวงศึกษาธิการ กระทรวงสาธารณสุข และสํานักงานตํารวจแห่งชาติ
ทั้งนี้ เพื่อให้ประชาชนมีความเสมอภาคกันในการได้รับความมั่นคงปลอดภัยในชีวิต ทรัพย์สิน การศึกษา
สวัสดิการสังคม การประกอบอาชีพ รวมทั้งการรับรู้ข่าวสารและเข้าถึงบริการสาธารณะ เพื่อให้มีชีวิตที่ดีขึ้น
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า รัฐบาลได้กําหนดให้การลดความเหลื่อมล้ําในสังคมและการสร้างโอกาสให้ประชาชนสามารถเข้าถึงบริการของภาครัฐ
ให้เป็นหนึ่งในนโยบายสําคัญในการขับเคลื่อนประเทศ เพื่อลดช่องว่างความไม่เสมอภาคและไม่เป็นธรรม
จึงได้บูรณาการการทํางานร่วมกันของ ๘ หน่วยงาน ให้มีความพร้อมและดําเนินไปอย่างมีประสิทธิภาพ
โดยมีกลุ่มเป้าหมาย คือ ประชาชนทั่วไป ประชาชนกลุ่มเสี่ยงต่อการกระทําความผิด และประชาชน
ผู้เข้าสู่กระบวนการยุติธรรม ผู้เสียหายและเหยื่อจากการกระทําความผิดทางอาญา
เพื่อให้ประชาชนสามารถเข้าถึงงานบริการพื้นฐานของรัฐในด้านต่างๆ ได้อย่างเท่าเทียมและทั่วถึง
รัฐบาลไทย-ข่าวทำเนียบรัฐบาล-ข่าวดี สปสช.เริ่มแล้วโครงการรับยาร้านยาใกล้บ้าน ลดความแออัดในโรงพยาบาล
วันพฤหัสบดีที่ 3 ตุลาคม 2562
ข่าวดี สปสช.เริ่มแล้วโครงการรับยาร้านยาใกล้บ้าน ลดความแออัดในโรงพยาบาล
ข่าวดี สปสช.เริ่มแล้วโครงการรับยาร้านยาใกล้บ้าน ลดความแออัดในโรงพยาบาล
น.ส.ไตรศุลี ไตรสรณกุล รองโฆษกสํานักนายกรัฐมนตรี กล่าวว่า จากนโยบายลดความแออัดในโรงพยาบาลของรัฐบาล โดยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารสุข(สธ.) ได้มี นโยบายให้สํานักงานหลักประกันสุขภาพแห่งชาติ(สปสช.) ดําเนินการเร่งด่วน โดยเริ่มให้ผู้ป่วยไปรับยาที่ร้านยาใกล้บ้านได้ เป็นระบบสมัครใจไม่บังคับ โดยผู้ป่วยที่สนใจต้องเข้าเกณฑ์ 4 เงื่อนไข ดังนี้ 1.ใช้สิทธิ์บัตรทอง 2.ป่วยด้วยโรคเบาหวาน ความดันโลหิตสูง หอบหืด หรือโรคทางจิตเวช 3.แพทย์วินิจฉัยแล้วว่าผู้ป่วยสามารถรับยาที่ร้านยาได้ และ 4.ผู้ป่วยสมัครใจยินดีไปรับยาที่ร้านยา
รองโฆษกสํานักนายกรัฐมนตรี กล่าวว่า ผู้ป่วยที่สนใจสามารถติดต่อสอบถามได้ที่ห้องยาของโรงพยาบาลที่เข้าร่วมโครงการ โดยเบื้องต้นมี 50 โรงพยาบาล และ 500 ร้านยาที่เข้าร่วมโครงการ ตั้งแต่วันที่ 1 ต.ค.เป็นต้นไป และสามารถตรวจสอบรายชื่อ "ร้านยาที่เข้าร่วมโครงการรับยาร้านยาใกล้บ้าน ลดความแออัดในโรงพยาบาล" ได้ที่ https://www.nhso.go.th/FrontEnd/page-contentdetail.aspx?CatID=MTI4OA== หรือสอบถามรายละเอียดเพิ่มเติมได้ที่สายด่วน สปสช. โทร. 1330
..................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีเสนอแนวทางสำคัญ 3 ด้าน เพื่อฟื้นตัวจากวิกฤติผลกระทบโควิด 19
วันพฤหัสบดีที่ 28 พฤษภาคม 2563
นายกรัฐมนตรีเสนอแนวทางสําคัญ 3 ด้าน เพื่อฟื้นตัวจากวิกฤติผลกระทบโควิด 19
ต่อที่ประชุมระดับสูงขององค์การสหประชาชาติ
วันนี้ (วันที่ 28 พฤษภาคม 2563) เวลา 10.15 น. ตามเวลาท้องถิ่น ณ สํานักงานใหญ่สหประชาชาติ นครนิวยอร์ก สหรัฐอเมริกา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ร่วมกล่าวถ้อยแถลงในรูปแบบวีดิทัศน์ในกิจกรรม High-level Event on Financing for Development in the Era of COVID-19 and Beyond สรุปสาระสําคัญ ดังนี้
นายกรัฐมนตรีกล่าวถ้อยแถลงถึงการแพร่ระบาดของเชื้อ COVID-19 ที่ส่งผลกระทบต่อสวัสดิภาพ วิถีชีวิต และเศรษฐกิจ เพื่อแก้ปัญหานายกรัฐมนตรีได้เสนอ 3 ประเด็น ที่สําคัญต่อการฟื้นตัวจากวิกฤตครั้งนี้
1. ความพร้อมของระบบสาธารณสุขที่เข้มแข็ง งบประมาณด้านสาธารณสุข (health financing) หลักประกันสุขภาพถ้วนหน้า (Universal Health Coverage) ประเทศไทยมีระบบอาสาสมัครสาธารณสุขประจําหมู่บ้านที่มีส่วนสําคัญในการส่งเสริมประสิทธิภาพการควบคุมการแพร่ระบาดในไทย ทั้งนี้ การพัฒนาวัคซีนและยารักษา COVID-19 ควรเป็นไปเพื่อประโยชน์สาธารณะ ที่ทุกประเทศควรจะได้รับสิทธิในการเข้าถึงอย่างเท่าเทียมกัน
2. สภาพแวดล้อมทางการค้าและการลงทุนที่เป็นมิตร และการยึดมั่นในระบบการค้าพหุภาคีที่เปิดกว้าง เพื่อบรรเทาผลกระทบต่อเศรษฐกิจ การค้า และการลงทุนระหว่างประเทศให้เดินหน้าต่อไปได้ ไทยต้องการเห็นการดําเนินการเพื่อฟื้นฟูเศรษฐกิจที่หยุดชะงักไป (restart) ปรับเปลี่ยนการดําเนินธุรกิจ (reboot) เพื่อฟันฝ่าวิกฤต และปรับการเชื่อมต่อระหว่างกันใหม่ (reconnect) เพื่อเศรษฐกิจและสังคมที่เข้มแข็งและยั่งยืนกว่าเดิม ในประเด็นนี้ นายกรัฐมนตรีหวังให้องค์การระหว่างประเทศและสถาบันการเงินระหว่างประเทศ ช่วยเหลือประเทศกําลังพัฒนา และประเทศพัฒนาน้อยด้วย
3. การวางแผนเพื่อการฟื้นตัวอย่างยั่งยืน รองรับความ “ปรกติใหม่” คือ เรื่องของการดูแลสภาพแวดล้อม และการใช้ทรัพยากรอย่างมีประสิทธิภาพ
ทั้งนี้ นายกรัฐมนตรีได้ชื่นชมความร่วมมือจากประชาชนไทย ที่ส่งผลให้มาตรการควบคุมการแพร่ระบาดของเชื้อไวรัส COVID-19 ของไทยประสบความสําเร็จ ได้รับฟังความคิดเห็นของผู้เชี่ยวชาญด้าน ต่าง ๆ เพื่อวางมาตรการรับมือกับวิกฤต และเตรียมมาตรการฟื้นฟู เพื่อความเป็นอยู่ของประชาชนในอนาคตที่ดียิ่งขึ้น รวมทั้งได้ย้ําความพร้อมที่จะร่วมมือกับประชาคมระหว่างประเทศในการจัดการกับ วิกฤตเศรษฐกิจ และบรรเทาผลกระทบจากการแพร่ระบาดของเชื้อไวรัส COVID-19 เพื่อฟื้นฟูความเข้มแข็งให้กับเศรษฐกิจโลก และสร้างสังคมที่ยั่งยืนขึ้นกว่าเดิม
ในตอนท้าย นายกรัฐมนตรีได้กล่าวขอบคุณนายกรัฐมนตรีแคนาดา นายกรัฐมนตรีจาเมกา และเลขาธิการสหประชาชาติสําหรับความริเริ่มในการจัดกิจกรรมนี้ ซึ่งเป็นช่วงเวลาที่เหมาะสมอย่างยิ่งที่จะร่วมกันหาแนวทางเพื่อรับมือและส่งเสริมให้เกิดการฟื้นตัวจากวิกฤตของการแพร่ระบาดของ COVID-19 โดยไม่ทิ้งใครไว้ข้างหลัง
รัฐบาลไทย-ข่าวทำเนียบรัฐบาล-ไทยและกาตาร์พร้อมสานต่อความร่วมมือในทุกมิติ
วันศุกร์ที่ 6 กันยายน 2562
ไทยและกาตาร์พร้อมสานต่อความร่วมมือในทุกมิติ
ไทยและกาตาร์พร้อมสานต่อความร่วมมือในทุกมิติ
วันนี้ (วันศุกร์ที่ 6 กันยายน 2562) เวลา 11.00 น. ณ ห้องสีงาช้าง ตึกไทยคู่ฟ้า ทําเนียบรัฐบาล เชค ญัสซิม บิน อับดุลเราะฮ์มาน บิน มุฮัมมัด อาลอับดุลเราะฮ์มาน อัษษานี (H.E. Sheikh Jassim Bin Abdulrahman Bin Mohammed Alabdulrahman Al-Thani) เอกอัครราชทูตรัฐกาตาร์ประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่ออําลาในโอกาสพ้นจากหน้าที่ สาระสําคัญการหารือดังนี้
นายกรัฐมนตรีขอบคุณเอกอัครราชทูตฯ สําหรับบทบาทอย่างแข็งขัน บทบาทการเป็น Friend of Thailand ในการดํารงตําแหน่ง เป็นผู้มีส่วนสําคัญในการเสริมสร้างความสัมพันธ์เชิงสร้างสรรค์ระหว่างไทย-กาตาร์ ในช่วง 3 ปีที่ผ่านมา และขอให้ถือว่าประเทศไทยเป็นเสมือนบ้านหลังที่ 2 ในโอกาสนี้ขอแสดงความยินดีที่เอกอัครราชทูตฯ ได้รับมอบหมายให้ดํารงตําแหน่งเอกอัครราชทูตรัฐกาตาร์ประจํารัฐสุลต่านโอมาน เชื่อมั่นว่าเอกอัครราชทูตฯ จะประสบความสําเร็จ และส่งเสริมให้ไทยเป็นมิตรประเทศที่ดีกับโอมานด้วย ทั้งนี้ นายกรัฐมนตรียืนยันว่ารัฐบาลยินดีร่วมงานกับเอกอัครราชทูตรัฐกาตาร์ฯ คนใหม่ และสานต่อความร่วมมือระหว่างไทยและกาตาร์ให้แน่นแฟ้น
เอกอัครราชทูตรัฐกาตาร์ฯ รู้สึกยินดีและเป็นเกียรติอย่างยิ่งที่ได้ดํารงตําแหน่งในประเทศไทย ชื่นชมวัฒนธรรมและความสวยงามในไทย โดยระยะเวลาที่ดํารงตําแหน่งเห็นว่าไทยและกาตาร์มีความสัมพันธ์และความร่วมมือที่ใกล้ชิด และมีพลวัตมากยิ่งขึ้น ทั้งสองฝ่ายมีการแลกเปลี่ยนการเยือนในระดับสูง ทั้งระดับราชวงศ์ และระดับรัฐบาล มีการหารือระดับสูง ส่งผลให้หน่วยงานที่เกี่ยวข้องของทั้งสองฝ่ายได้นําผลจากการหารือไปปฏิบัติเป็นรูปธรรม ทั้งนี้ พร้อมสนับสนุนความร่วมมือระหว่างกันต่อไปเพื่อประโยชน์ของทั้งสองประเทศ ในการนี้ นายกรัฐมนตรีและรัฐมนตรีว่าการกระทรวงมหาดไทยกาตาร์ และรองนายกรัฐมนตรีและรัฐมนตรีว่าการกระทรวงการต่างประเทศกาตาร์ฝากความปรารถนาดีมายังนายกรัฐมนตรีด้วย
ทั้งสองฝ่ายมีความเห็นตรงกันว่า พร้อมที่จะสานต่อความร่วมมือในมิติต่างๆ และสนับสนุนซึ่งกันและกันในเวทีระหว่างประเทศ โดยมีประเด็นสําคัญที่ได้หารือและพร้อมมีความร่วมมือ ได้แก่ ด้านพลังงาน อาหาร อาหารฮาลาล และการค้าการลงทุน พร้อมกันนี้นายกรัฐมนตรีได้เชิญชวนให้กาตาร์พิจารณาร่วมลงทุนในเขตพัฒนาพิเศษภาคตะวันออก (Eastern Economic Corridor: EEC) เพิ่มขึ้น
นายกรัฐมนตรีขอบคุณที่กาตาร์ยินดีสนับสนุนและมอบทุนการศึกษาให้กับเยาวชนไทย เพื่อเพิ่มโอกาสและพัฒนาทรัพยากรบุคคลของไทย ทั้งนี้ รัฐบาลไทยยินดีที่ชาวกาตาร์เดินทางมาท่องเที่ยวและรับการรักษาพยาบาลในไทยจํานวนมาก โดยทั้งสองฝ่ายพร้อมประชาสัมพันธ์การท่องเที่ยวระหว่างกันเพื่อส่งเสริมความเข้าใจระดับประชาชน ในตอนท้าย นายกรัฐมนตรีได้ขอให้รัฐบาลกาตาร์พิจารณานําเข้าสินค้าเกษตรกรรมของไทยที่มีคุณภาพเพิ่มขึ้น ได้แก่ ข้าว ยาง และปาล์ม
**************
รัฐบาลไทย-ข่าวทำเนียบรัฐบาล-นายกรัฐมนตรีเชิญชวนประชาชนเข้าร่วมงาน “มหกรรมวิจัยแห่งชาติ 2561 (Thailand Research Expo 2018)” เพื่อสนับสนุนการวิจัยและพัฒนาประเทศสู่ความมั่นคง มั่งคั่ง และยั่งยืน
วันอังคารที่ 7 สิงหาคม 2561
นายกรัฐมนตรีเชิญชวนประชาชนเข้าร่วมงาน “มหกรรมวิจัยแห่งชาติ 2561 (Thailand Research Expo 2018)” เพื่อสนับสนุนการวิจัยและพัฒนาประเทศสู่ความมั่นคง มั่งคั่ง และยั่งยืน
นายกรัฐมนตรี กล่าวเชิญชวนประชาชนเข้าร่วมงาน “มหกรรมวิจัยแห่งชาติ 2561 (Thailand Research Expo 2018)” ครั้งที่ 13 จัดขึ้นระหว่างวันที่ 9 – 13 สิงหาคม 2561 ณ โรงแรมเซ็นทาราแกรนด์ และบางกอกคอนเวนชันเซ็นเตอร์ เซ็นทรัลเวิลด์ กรุงเทพฯ
วันนี้ (7 สิงหาคม 2561) เวลา 08.30 น. ณ บริเวณโถงกลาง ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี พลอากาศเอก ประจิน จั่นตอง รองนายกรัฐมนตรี นําคณะเข้าพบพลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์และจัดแสดงผลงานวิจัยและนวัตกรรมในกิจกรรม “มหกรรมวิจัยแห่งชาติ 2561 (Thailand Research Expo 2018)” ครั้งที่ 13
ทั้งนี้ สํานักงานคณะกรรมการวิจัยแห่งชาติ (วช.) ในฐานะองค์กรนําทางด้านการพัฒนาสังคมได้รับพระมหากรุณาธิคุณจาก สมเด็จพระเทพรัตนาราชสุดาฯ สยามบรมราชกุมารี จะเสด็จพระราชดําเนินเป็นประธานเปิดงาน ในวันศุกร์ที่ 10 สิงหาคม 2561 โดยมีวัตถุประสงค์เพื่อน้อมรําลึกถึงพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช บรมนาถบพิตร รัชกาลที่ 9 ผู้ทรงเป็น “พระบิดาแห่งการวิจัยไทย” และเฉลิมพระเกียรติสมเด็จพระเจ้าอยู่หัว มหาวชิราลงกรณ บดินทรเทพยวรางกูร รัชกาลที่ 10 ตลอดจนพระบรมวงศํานุวงศ์ ที่ทรงมีพระมหากรุณาธิคุณต่องานวิจัยไทย รวมทั้งเป็นเวทีระดับชาติ ในการนําเสนอผลการวิจัยที่มีศักยภาพพร้อมใช้ประโยชน์ และเป็นกลไกสําคัญในการบูรณาการเชื่อมโยงความร่วมมือระหว่างองค์กรและเครือข่ายในระบบวิจัยทั่วประเทศ ในการเร่งผลักดัน ให้เกิดการนําผลงานวิจัยและนวัตกรรมไปใช้ประโยชน์ในมิติต่าง ๆ เพื่อสร้างแรงขับเคลื่อน และให้เกิดกลไกสนับสนุนพัฒนาการวิจัยและนวัตกรรมของประเทศเทียบเท่าระดับนานาชาติต่อไป
ภายในงานมีกิจกรรมนิทรรศการที่นําเสนอผลงานมากกว่า 600 เรื่อง ภาคการประชุม 129 หัวข้อเรื่อง และกิจกรรมส่งเสริมการวิจัยและนวัตกรรมต่าง ๆ ประกอบด้วย กิจกรรมการนําเสนอบทความผลงานวิจัย “Thailand Research Expo : Symposium 2018” ที่เปิดโอกาสให้เจ้าของบทความผลงานวิจัยที่ผ่านการพิจารณาได้นําเสนอ จํานวน 101 รวมทั้ง ผลงาน กิจกรรม “Thailand Research Expo 2018 Award” เพื่อมอบรางวัลให้แก่หน่วยงานที่นําเสนอผลงานวิจัย ซึ่งเป็นการถ่ายทอดองค์ความรู้ที่เกิดประโยชน์อย่างมากต่อประเทศไทยโดยรวมอีกด้วย
โอกาสนี้ นายกรัฐมนตรี ได้กล่าวเชิญชวนประชาชนเข้าร่วมงาน “มหกรรมวิจัยแห่งชาติ 2561 (Thailand Research Expo 2018)” ครั้งที่ 13 จัดขึ้นระหว่างวันที่ 9 – 13 สิงหาคม 2561 ณ โรงแรมเซ็นทาราแกรนด์ และบางกอกคอนเวนชันเซ็นเตอร์ เซ็นทรัลเวิลด์ ภายใต้แนวคิด “วิจัยเพื่อพัฒนาประเทศสู่ความมั่นคง มั่งคั่ง และยั่งยืน” ซึ่งจะเป็นการจุดประกายความคิดประชาชนทุกภาคส่วนให้หันมาตระหนักและเห็นความสําคัญของการพัฒนาการวิจัยและส่งเสริมนวัตกรรมของประเทศสู่ความมั่นคง มั่งคั่ง อย่างยั่งยืน ตามนโยบาย “Thailand 4.0” ของรัฐบาลอย่างเป็นรูปธรรมต่อไป
............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส. จัดพิธีถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช เนื่องในวันเฉลิมพระชนมพรรษา 86 พรรษา 12 สิงหาคม 2561
วันศุกร์ที่ 10 สิงหาคม 2561
ทส. จัดพิธีถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช เนื่องในวันเฉลิมพระชนมพรรษา 86 พรรษา 12 สิงหาคม 2561
ทส. จัดพิธีถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช เนื่องในวันเฉลิมพระชนมพรรษา 86 พรรษา 12 สิงหาคม 2561
ทส. จัดพิธีถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช เนื่องในวันเฉลิมพระชนมพรรษา 86 พรรษา 12 สิงหาคม 2561
ข้าราชการและเจ้าหน้าที่ในสังกัดกระทรวงทรัพยากรธรรมชาติและสิ่งแวดล้อม ร่วมแสดงความจงรักภักดี เนื่องในวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช เนื่องในวันเฉลิมพระชนมพรรษา 86 พรรษา 12 สิงหาคม 2561
วันนี้ (10 สิงหาคม 2561) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากร ธรรมชาติและสิ่งแวดล้อม นําผู้บริหาร ข้าราชการ และเจ้าหน้าที่ในสังกัดกระทรวงฯ ถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถในพระบาทสมเด็จพระปรมินทรมหาภูมิพลอดุลยเดช เนื่องในวันเฉลิมพระชนมพรรษา 86 พรรษา 12 สิงหาคม 2561 เพื่อแสดงความจงรักภักดี และสํานึกในพระมหากรุณาธิคุณอย่างหาที่สุดมิได้ ณ ห้องประชุมศักดิ์สิทธิ์ ตรีเดช ชั้น 2 กระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-ทส. โดยกรมอุทยานฯเตรียมประกาศเขลางค์บรรพตเป็นอุทยานแห่งชาติ ครั้งแรกของไทยที่ประชาชนรวมตัวยื่นขอให้ภาครัฐประกาศพื้นที่เป็นป่าอนุรักษ์"
วันพุธที่ 18 เมษายน 2561
ทส. โดยกรมอุทยานฯเตรียมประกาศเขลางค์บรรพตเป็นอุทยานแห่งชาติ ครั้งแรกของไทยที่ประชาชนรวมตัวยื่นขอให้ภาครัฐประกาศพื้นที่เป็นป่าอนุรักษ์"
ทส. โดยกรมอุทยานฯเตรียมประกาศเขลางค์บรรพตเป็นอุทยานแห่งชาติ ครั้งแรกของไทยที่ประชาชนรวมตัวยื่นขอให้ภาครัฐประกาศพื้นที่เป็นป่าอนุรักษ์"
9 เม.ย.61 พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช ร่วมพบปะพูดคุยและรับฟังความคิดเห็นของประชาชน โดยมีผู้ว่าราชการจังหวัดลําปาง นายดํารัส โพธิ์ประสิทธิ์ ผู้อํานวยการสํานักบริหารพื้นที่อนุรักษ์ที่13 (สาขาลําปาง) นางดวงพร เกียรติดํารง หัวหน้าอุทยานแห่งชาติเขลางค์บรรพต (เตรียมการ) เครือข่ายประชารัฐขับเคลื่อนการตั้งอุทยานแห่งชาติ จ.ลําปาง ประชาชนกลุ่มอาสาป้องกันไฟป่า 63 เครือข่ายในจังหวัดลําปาง และชาวบ้านจากอําเภอเมือง อําเภอแม่เมาะ อําเภอแม่ทะ นักเรียน นักศึกษาภายในจังหวัดลําปาง กว่า 1,000 คน เข้าร่วม ณ ห้องประชุมบุญชู ตรีทองโรงเรียนบุญวาทย์วิทยาลัย จังหวัดลําปาง
​
สําหรับอุทยานแห่งชาติเขลางค์บรรพต เป็นอุทยานแห่งชาติที่เตรียมการประกาศเป็นอุทยานแห่งชาติ อยู่ในอําเภอเมือง จังหวัดลําปาง มีพื้นที่ 50,390 ไร่ ครอบคลุมพื้นที่ 3 อําเภอ คือ อําเภอเมือง อําเภอแม่เมาะ อําเภอแม่ทะ พื้นที่เป็นภูเขาทอดยาว ทรัพยากรป่าไม้เป็นป่าเต็งรังสลับป่าเบญจพรรณและป่าสนเขา มีความสูงจากระดับน้ําทะเลปานกลางประมาณ 900 เมตร ส่วนทรัพยากรสัตว์ป่าที่พบเห็นได้ คือ แมวดาว ไก่ป่า นกปรอดหัวโขน อึ่งอ่างบ้าน แย้ ปลากั้ง ปลากระทิง ด้วงกว่างดาว แหล่งท่องเที่ยวที่น่าสนใจ คือ จุดชมวิวทิวทัศน์เมืองลําปางจากศาลาชมวิว ดอยหน้าผากช้าง-ดอยฝรั่ง เป็นผาหินขนาดใหญ่ และป่าสนสองใบขึ้นแซมหน้าผาหิน ชาวบ้านเรียกกันว่า “หน้าผากช้าง” และจุดกางเต็นท์ที่อ่างเก็บน้ําห้วยโจ้ – อ่างเก็บน้ําวังเฮือ และ อ่างเก็บน้ําห้วยคิง ซึ่งอยู่ในการดูแลของสํานักบริหารอนุรักษ์ที่ 13 (สาขาลําปาง) ทั้งนี้ถือได้ว่าเป็นครั้งแรกที่ภาคประชาชนรวมตัวกันเพื่อยื่นหนังสือขอให้ภาครัฐโดยกรมอุทยานแห่งชาติฯ ประกาศให้พื้นที่ดังกล่าวเป็นอุทยานแห่งชาติ เพื่อรักษาทรัพยากรธรรมชาติให้คงความอุดมสมบูรณ์สืบต่อไป
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมงานและแสดงเจตนารมณ์ “วันต่อต้านคอร์รัปชันสากล (ประเทศไทย)”
วันศุกร์ที่ 7 ธันวาคม 2561
กระทรวงดิจิทัลฯ ร่วมงานและแสดงเจตนารมณ์ “วันต่อต้านคอร์รัปชันสากล (ประเทศไทย)”
กระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) พร้อมด้วยคณะผู้บริหาร ข้าราชการและเจ้าหน้าที่หน่วยงานในสังกัดฯ เข้าร่วมงานและแสดงเจตนารมณ์ “วันต่อต้านคอร์รัปชันสากล (ประเทศไทย)” โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธี เมื่อวันที่ 7 ธันวาคม 2561 ณ อิมแพ็คเอ็กซิบิชั่น ฮอลล์ 2 ศูนย์แสดงสินค้าและการประชุมอิมแพ็ค เมืองทองธานี ซึ่งสมัชชาสหประชาชาติ ประกาศให้วันที่ 9 ธันวาคม ของทุกปี เป็นวันต่อต้านคอร์รัปชันสากล โดยประเทศไทยเป็น 1 ในประเทศภาคีสมาชิกสหประชาชาติ นําโดยรัฐบาล ร่วมกับสํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) สํานักงานคณะกรรมการป้องกันและปราบปรามการทุจริตในภาครัฐ (ป.ป.ท.) ภาคีเครือข่ายภาครัฐ ภาคเอกชน และภาคประชาสังคม ร่วมกันขับเคลื่อนยุทธศาสตร์ชาติว่าด้วยการป้องกันและปราบปรามการทุจริตผ่านกลไกทุกภาคส่วนอย่างต่อเนื่อง เพื่อให้คนไทยรับรู้ ตื่นตัว ไม่ทนต่อการทุจริต และเข้ามามีส่วนร่วมในการต่อต้านการทุจริต รวมถึงสร้างวัฒนธรรมสุจริต ทั้งยังช่วยพัฒนาองค์กรที่ตรวจสอบได้และโปร่งใส ทําให้ประชาชนทุกคนสามารถเข้าถึงโอกาสการมีคุณภาพชีวิตที่ดีต่อไป
************************
รัฐบาลไทย-ข่าวทำเนียบรัฐบาล-ปลัด พม. กำชับทุกหน่วยงาน สังกัด พม. กรณีเปิดสอบรับสมัครบุคคลทั่วไปทุกตำแหน่ง เน้นความโปร่งใส ตรวจสอบได้
วันพุธที่ 27 มิถุนายน 2561
ปลัด พม. กําชับทุกหน่วยงาน สังกัด พม. กรณีเปิดสอบรับสมัครบุคคลทั่วไปทุกตําแหน่ง เน้นความโปร่งใส ตรวจสอบได้
ปลัด พม. กําชับทุกหน่วยงาน สังกัด พม. กรณีเปิดสอบรับสมัครบุคคลทั่วไปทุกตําแหน่ง เน้นความโปร่งใส ตรวจสอบได้
วันนี้ (27 มิ.ย. 61) เวลา 08.30 น.นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 91/2561 เพื่อรับทราบปัญหาทางสังคม ที่เกิดขึ้นในแต่ละวัน และร่วมหาแนวทางการป้องกันและแก้ไขปัญหา โดยมีผู้บริหารและผู้แทนจากหน่วยงานในกระทรวง ร่วมการประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์
จากกรณี มีการเผยแพร่ข้อมูลจากผู้สมัครสอบรายหนึ่ง ในการสอบคัดเลือกเพื่อจ้างเหมาบริการ ตําแหน่งเจ้าหน้าที่ประจําศูนย์ปฏิบัติการเพื่อป้องกันการกระทําผิด ของสํานักงานพัฒนาสังคมและความมั่นคงของมนุษย์จังหวัดนครพนม เมื่อวันที่ 19 มิ.ย.61 ที่ผ่านมา โดยผู้ใช้เฟซบุ๊กรายหนึ่งระบุว่าตนเองไม่ได้รับความเป็นธรรม เนื่องจากตนเองสอบได้คะแนนเป็นอันดับ 1 แต่กลับไม่ได้เรียกบรรจุเข้าทํางานในตําแหน่งงานดังกล่าว ล่าสุดนางอภิญญา ชมภูมาศ พัฒนาสังคมและความมั่นคงของมนุษย์จังหวัดนครพนม ได้ชี้แจงว่า การสอบดังกล่าวดําเนินการเป็นไปด้วย ความโปร่งใส และไม่มีการวิ่งเต้นแน่นอน ซึ่งมีการพิจารณาคัดเลือกบุคคลเข้าทํางานจากคะแนน 2 ส่วน ประกอบด้วย คะแนนสอบข้อเขียนและสอบสัมภาษณ์ ซึ่งกรณีดังกล่าวแม้จะเป็นไปด้วยความโปร่งใส แต่การสื่อสารอาจทําให้เกิดความเข้าใจผิด ทั้งนี้ ขอให้ทุกหน่วยงานในสังกัดกระทรวง พม. ที่เปิดสอบในลักษณะดังกล่าวทุกตําแหน่งดําเนินการ ด้วยความโปร่งใสและตรวจสอบได้ ด้วยการสื่อสารสร้างความเข้าใจกับเจ้าหน้าที่และผู้สมัครสอบให้ถูกต้องและชัดเจนในรายละเอียด เพื่อป้องกันการสื่อสารและความเข้าใจที่ผิดพลาดซึ่งอาจเกิดขึ้นอีก
สําหรับการดําเนินงานของศูนย์รับบริจาคกระทรวงการพัฒนาสังคมและความมั่นคงของมนุษย์ ภายใต้แนวคิด การให้เพื่อชีวิตที่ดีกว่า (Better living through Giving) ณ บริเวณสถานสงเคราะห์เด็กหญิงบ้านราชวิถี เขตราชเทวี กรุงเทพฯ ตั้งแต่เมื่อวันที่ 13 มิ.ย. ที่ผ่านมา นั้น ล่าสุด พบว่ามีประชาชน หน่วยงานทั้งภาครัฐและเอกชนร่วมบริจาค รวมเป็นมูลค่า 924,223.65 บาท ทั้งนี้ ได้กําชับให้หน่วยงานที่เกี่ยวข้องขับเคลื่อนงานของศูนย์ดังกล่าวด้วยการจัดระบบควบคุมที่โปร่งใสและตรวจสอบได้ ด้วยการบริหารจัดการของบริจาคให้ตรงกลุ่มเป้าหมาย และถึงมือผู้รับตามความประสงค์ของผู้บริจาค